ৰামচন্দ্ৰ গুহ

**ৰামচন্দ্ৰ গুহ** (জ. ২৯ এপ্ৰিল, ১৯৫৮, ইংৰাজী: Ramchandra Guha) এগৰাকী ভাৰতীয় ইতিহাসবিদ, পৰিৱেশতন্ত্ৰবিদ, লেখক আৰু বুদ্ধিজীৱী৷ তেওঁৰ গৱেষণাৰ ক্ষেত্ৰবোৰত সামাজিক, ৰাজনৈতিক, পৰিৱেশতন্ত্ৰ আৰু ক্ৰিকেটৰ ইতিহাস অন্তৰ্ভুক্ত৷ তেওঁ আধুনিক ভাৰতৰ ইতিহাস বিষয়ত এগৰাকী মান্যতাপ্ৰাপ্ত পণ্ডিত৷ আমেৰিকান হিষ্টৰিকেল এছচিয়েশ্যন(AHA)-এ গুহক ২੦১৯ চনৰ বাবে সন্মানজনক বিদেশী সদস্য বঁটা প্ৰদান কৰিছিল৷ উক্ত সংস্থাটোৱে স্বীকৃতি প্ৰদান কৰা তেওঁ একমাত্ৰ ভাৰতীয় ইতিহাসবিদ৷

এক বিশাল পৰিসৰ সামৰি লৈ ৰামচন্দ্ৰ গুহই আধুনিক ভাৰতৰ সমাজ-ৰাজনৈতিক ইতিহাস বিষয়ত তিনিখন গুৰুত্বপূৰ্ণ গ্ৰন্থ প্ৰণয়ন কৰিছে৷ তাৰ ভিতৰত *গান্ধী বিফৰ ইণ্ডিয়া* (২੦১৩) আৰু *গান্ধী: দ্য ইয়েৰ্ছ ডেট চেইঞ্জড দ্য ৱৰ্ল্ড* (২੦১৮) শীৰ্ষক গ্ৰন্থ দুখন হ’ল ভাৰতৰ স্বাধীনতা আন্দোলনৰ নায়ক মহাত্মা গান্ধীৰ দুটা খণ্ডৰ জীৱনী৷ আনখন গ্ৰন্থ হ’ল *ইণ্ডিয়া আফটাৰ গান্ধী* (২੦੦৭), য’ত ১৯৪৭ চনৰপৰা ২੦੦৭ চনলৈ ভাৰতৰ ইতিহাস সন্নিৱিষ্ট হৈছে৷ তিনিওখন গ্ৰন্থই বাণিজ্যিক আৰু সমালোচনাত্মক সঁহাৰি লাভ কৰিছে৷

## জন্ম আৰু শিক্ষা
ৰামচন্দ্ৰ গুহৰ জন্ম হৈছিল ১৯৫৮ চনৰ ২৯ এপ্ৰিল তাৰিখে ডেৰাডুন(বৰ্তমান উত্তৰাখণ্ডত)ৰ এটি তামিল ব্ৰাহ্মণ পৰিয়ালত৷ তেওঁৰ দেউতাক সুব্ৰহ্মণিয়াম ৰামদাস গুহই ডেৰাডুনৰ ফৰেষ্ট ৰিচাৰ্ছ ইনষ্টিটিউটত চাকৰি কৰিছিল৷ তেওঁৰ মাতৃ আছিল এগৰাকী হাইস্কুল শিক্ষক৷ তেওঁৰ শৈশৱ ফৰেষ্ট ৰিচাৰ্ছ ইনষ্টিটিউটৰ চৌহদতে অতিবাহিত হৈছিল৷

গুহই স্কুলীয়া শিক্ষা লাভ কৰিছিল কেম্ব্ৰিয়ান হল আৰু ডুন স্কুলৰপৰা৷ ডুনত পঢ়ি থাকোতে তেওঁ স্কুলৰ বাতৰিকাকত *দ্য ডুন স্কুল ৱিকলী*ত লিখিছিল আৰু অমিতাভ ঘোষৰ সৈতে *হিষ্ট্ৰী টাইমছ* নামৰ এখন গ্ৰন্থ সম্পাদনা কৰিছিল৷ ১৯৭৭ চনত তেওঁ দিল্লীৰ ছেইণ্ট ষ্টীফেন্স কলেজৰ পৰা অৰ্থনীতিত স্নাতক ডিগ্ৰী লাভ কৰে আৰু তাৰপিছত দিল্লী স্কুল অৱ ইকনমিক্সৰপৰা স্নাতকোত্তৰ ডিগ্ৰী অৰ্জন কৰে৷ তেওঁ ইণ্ডিয়ান ইনষ্টিটিউট অৱ মেনেজমেণ্ট কলকাতাৰপৰা চিপকো আন্দোলনৰ ইতিহাস আৰু প্ৰাক-ইতিহাস বিষয়ত আলোকপাত কৰি কৰা গৱেষণাৰ বাবে পিএইচ-ডি লাভ কৰে৷ তেওঁৰ গৱেষণা গ্ৰন্থখন পিছত *দ্য আনকুইট ওডছ: ইকলজিকেল চেইঞ্জ এণ্ড পীজেণ্ট ৰেজিছটেন্স ইন দ্য হিমালয়* নামেৰে প্ৰকাশ পায়৷

## কৰ্মজীৱন
ৰামচন্দ্ৰ গুহই ক্ৰিকেট, পৰিৱেশতন্ত্ৰ, ৰাজনীতি আৰু ইতিহাসকে ধৰি বিভিন্ন বিষয়ৰ গ্ৰন্থ ৰচনা কৰিছে৷ তেওঁ ২੦১৯ চনত এবছৰৰ বাবে ইণ্ডিয়ান ইনষ্টিটিউট অৱ ছায়েন্সৰ এগৰাকী অতিথি অধ্যাপক আছিল৷ তেওঁ নিজে ২੦੦৪ চনত জন্ম দিয়া নিউ ইণ্ডিয়া ফাউণ্ডেশ্যনৰ ন্যাসৰক্ষী৷ তেওঁ ক্ৰিয়া, ষ্টেনফৰ্ড, ইয়েল, বাৰ্লিন ইনষ্টিটিউট ফৰ এডভান্সড ষ্টাডী, ইণ্ডিয়ান ইনষ্টিটিউট অৱ ছায়েন্স আৰু বাৰ্কেলেৰ কেলিফৰ্নিয়া বিশ্ববিদ্যালয়ত শিক্ষাদান কৰিছে৷ 

## ব্যক্তিগত জীৱন
ৰামচন্দ্ৰ গুহই বেংগালুৰু মহানগৰত বাস কৰে৷ তেওঁৰ বিয়া হৈছিল গ্ৰাফিক ডিজাইনাৰ সুজাতা কেশৱনৰ সৈতে৷ তেওঁলোকৰ দুটি সন্তান৷ তেওঁলোকৰ পুত্ৰ কেশৱ গুহ এগৰাকী ঔপন্যাসিক৷ গুহই মদ্যপাণ নকৰে৷ 

## বঁটা আৰু সন্মান

* ২੦੦৩ টনত চেন্নাই গ্ৰন্থমেলাত আৰ. কে. নাৰায়ণ বঁটা৷
* ২੦੦৯ চনত পদ্মভূষণ উপাধি৷
* ২੦১১ চনত *ইণ্ডিয়া আফটাৰ গান্ধী* গ্ৰন্থৰ বাবে সাহিত্য অকাদেমী বঁটা৷
* ২੦১১ চনত ইয়েল বিশ্ববিদ্যালয়ৰপৰা মানৱবিদ্যা বিষয়ত সন্মানজনক ডক্টৰেট উপাধি৷
* ২੦১৫ চনত ফুকোৱুকা এছিয়ান কালশ্যাৰ বঁটা৷
* ২੦১৯ চনৰ বাবে দ্য আমেৰিকান হিষ্টৰিকেল এছচিয়েশ্যনৰপৰা সন্মানজনক বিদেশী সদস্য বঁটা৷ 

## প্ৰকাশিত গ্ৰন্থপঞ্জী

* গুহ, ৰামচন্দ্ৰ (১৯৮৯). *দ্য আনকুইট ওডছ: ইকলজিকেল চেইঞ্জ এণ্ড পীজেণ্ট ৰেজিছটেন্স ইন দ্য হিমালয়*, ১৯৮৯, বাৰ্কেলে, অক্সফ’ৰ্ড ইউনিভাৰ্ছিটী প্ৰেছ; ইউনিভাৰ্ছিটী অৱ কেলিফৰ্নিয়া প্ৰেছ, .
* গুহ, ৰামচন্দ্ৰ (১৯৯২). *ৱিকেটছ ইন দ্য ইষ্ট,* ১৯৯২, ভাৰত, অক্সফ’ৰ্ড ইউনিভাৰ্ছিটী প্ৰেছ, .
* গুহ, ৰামচন্দ্ৰ; গেডগিল, মাধৱ (১৯৯৩). *ডিছ ফিছাৰ্ড লেণ্ড: এন ইকলজিকেল হিষ্ট্ৰী অৱ ইণ্ডিয়া*, বাৰ্কেলে, অক্সফ’ৰ্ড ইউনিভাৰ্ছিটী প্ৰেছ; ইউনিভাৰ্ছিটী অৱ কেলিফৰ্নিয়া প্ৰেছ, ৷
* গুহ, ৰামচন্দ্ৰ; বৈদ্যনাথ, টি. জি (১৯৯৪). *এন ইণ্ডিয়ান ক্ৰিকেট অমনিবাছ*, ভাৰত, অক্সফ’ৰ্ড ইউনিভাৰ্ছিটী প্ৰেছ, .
* গুহ, ৰামচন্দ্ৰ; গেডগিল, মাধৱ (১৯৯৫). *ইকলজি এণ্ড ইকুৱেলিটী: দ্য ইউজ এণ্ড এবিউজ অৱ নেশ্যাৰ ইন কণ্টেম্পৰাৰী ইণ্ডিয়া*, ভাৰত, পেংগুইন ইণ্ডিয়া, .
* গুহ, ৰামচন্দ্ৰ; এলিয়েৰ. জোৱান মাৰ্টিনেজ (১৯৯৭). *ভেৰাইটিজ অৱ এনভাৰোনমেণ্টেলিজম: এছেইজ নৰ্থ এণ্ড ছাউথ*, ভাৰত, পেংগুইন ইণ্ডিয়া, .
* গুহ, ৰামচন্দ্ৰ (১৯৯৮). *ছচিয়েল ইকলজী*, ভাৰত, অক্সফ’ৰ্ড ইউনিভাৰ্ছিটী প্ৰেছ, .
* গুহ, ৰামচন্দ্ৰ; আৰ্নল্ড, ডেভিড (১৯৯৮). *নেশ্যাৰ, কালশ্যাৰ, ইম্পিৰিয়েলিজম: এছেইজ অন দ্য এনভাৰোনমেণ্টেল হিষ্ট্ৰী অৱ ছাউথ এছিয়া*, ভাৰত, অক্সফ’ৰ্ড ইউনিভাৰ্ছিটী প্ৰেছ, .
* গুহ, ৰামচন্দ্ৰ (১৯৯৯). *ছেভেজিং দ্য চিভিলাইজড: ৱেৰিয়াৰ এলৱিন, হিজ ট্ৰাইবেলছ এণ্ড ইণ্ডিয়া*, বাৰ্কেলে, অক্সফ’ৰ্ড ইউনিভাৰ্ছিটী প্ৰেছ; ইউনিভাৰ্ছিটী অৱ কেলিফৰ্নিয়া প্ৰেছ, .
* গুহ, ৰামচন্দ্ৰ (২੦੦੦). *স্পিন এণ্ড আডাৰ টাৰ্নছ*, ভাৰত, পেংগুইন ইণ্ডিয়া, *.*
* গুহ, ৰামচন্দ্ৰ (২੦੦੦). *এন এনথ্ৰপলজিষ্ট এমাং দ্য মাৰ্ক্সিষ্টছ, এণ্ড আডাৰ এছেইজ*, নতুন দিল্লী, ভাৰত, অৰিয়েণ্ট ব্লেক ছন, .
* গুহ, ৰামচন্দ্ৰ (২੦੦১). *দ্য পিকাডৰ বুক অৱ ক্ৰিকেট*, ভাৰত, পেন মেকমিলান, .
* গুহ, ৰামচন্দ্ৰ; কৃষ্ণণ, এম (২੦੦੦). *নেশ্যাৰ্ছ স্পকছমেন: এম কৃষ্ণণ এণ্ড ইণ্ডিয়ান ৱাইল্ডলাইফ*, পিকাডৰ, .
* গুহ, ৰামচন্দ্ৰ (২੦੦৪). *এ কৰ্নাৰ অৱ এ ফৰেইন ফিল্ড: এন ইণ্ডিয়ান হিষ্ট্ৰী অৱ এ ব্ৰিটিছ স্পৰ্ট*, পিকাডৰ, .
* গুহ, ৰামচন্দ্ৰ (২੦੦৪). *দ্য লাষ্ট লিবাৰেল এণ্ড আডাৰ এছেইজ*, পাৰ্মানেণ্ট ব্লেক, .
* গুহ, ৰামচন্দ্ৰ (২੦੦৪). *দ্য ষ্টেটছ অৱ ইণ্ডিয়ান ক্ৰিকেট: এনেকডটেল হিষ্ট্ৰীজ*, পাৰ্মানেণ্ট ব্লেক, *.*
* গুহ, ৰামচন্দ্ৰ (২੦੦৬). *হাউ মাচ্চ ছুড এ পাৰ্ছন কনজিউম?: থিংকিং থ্ৰ’ দ্য এনভাৰোনমেণ্ট*, বাৰ্কেলে; অক্সফ’ৰ্ড ইউনিভাৰ্ছিটী প্ৰেছ: ইউনিভাৰ্ছিটী অৱ কেলিফৰ্নিয়া প্ৰেছ, .
* গুহ, ৰামচন্দ্ৰ (২੦੦৭). *ইণ্ডিয়া আফটাৰ গান্ধী: দ্য হিষ্ট্ৰী অৱ দ্য ৱৰ্ল্ডছ লাৰ্জেষ্ট ডেমক্ৰেচি*, পিকাডৰ, .
* গুহ, ৰামচন্দ্ৰ; পেৰী, জনাথন পি (২੦১১). *ইনষ্টিটিউশ্যনছ এণ্ড ইনইকুৱেলিটীজ: এছেইজ ইন অনাৰ অৱ আন্ড্ৰে বেটেলি*, অক্সফ’ৰ্ড ইউনিভাৰ্ছিটী প্ৰেছ, .
* গুহ, ৰামচন্দ্ৰ (২੦১২). *মেকাৰ্ছ এৱ মডাৰ্ন ইণ্ডিয়া*, পেংগুইন ইণ্ডিয়া,.
* গুহ, ৰামচন্দ্ৰ (২੦১২). *পেট্ৰিয়টছ এণ্ড পাৰ্টিজানছ,* পেংগুইন, .
* গুহ, ৰামচন্দ্ৰ (২੦১৩). *গান্ধী বিফৰ ইণ্ডিয়া*, পেংগুইন, .
* গুহ, ৰামচন্দ্ৰ (২੦১৪). *এনভাৰোনমেণ্টেলিজম: এ গ্লবেল হিষ্ট্ৰী*, ইউনাইটেড কিংডম, পেংগুইন ইউকে, .
* গুহ, ৰামচন্দ্ৰ (২੦১৬). *ডেমক্ৰেটছ এণ্ড ডিছেণ্টাৰ্ছ*, ভাৰত, পেংগুইন ইণ্ডিয়া, *.*
* গুহ, ৰামচন্দ্ৰ (২੦১৮). *গান্ধী: দ্য ইয়েৰ্ছ ডেট চেইঞ্জড দ্য ৱৰ্ল্ড, ১৯১৪-১৯৪৮*, Knopf. .
* গুহ, ৰামচন্দ্ৰ (২੦২੦). *দ্য কমনৱেল্থ অৱ ক্ৰিকেট: এ লাইফলং লাভ এফেয়াৰ উইথ দ্য মষ্ট ছাবটল এণ্ড ছফিষ্টিকেটেড গেইম নওন অৱ হিউমেনকাইণ্ড*, হাৰ্পাৰ কলিনছ, .
* গুহ, ৰামচন্দ্ৰ (২੦২২). *ৰেবেলছ এগেইনষ্ট ৰাজ: ৱেষ্টাৰ্ন ফাইটাৰ্ছ ফৰ ইণ্ডিয়াজ ফ্ৰীডম*, হাৰ্পাৰ কলিনছ, .
* গুহ, ৰামচন্দ্ৰ (২੦੦৬). *স্পীকিং ৱিথ নেশ্যাৰ : দ্য অৰিজিনছ অৱ ইণ্ডিয়ান এনভাৰোনমেণ্টেলিজম*, ফৰ্থ ইষ্টেট ইণ্ডিয়া,. .
* গুহ, ৰামচন্দ্ৰ (২੦੦৬). *দ্য কুকিং বুকছ: এ লিটাৰেৰী মেমইৰ*, জাগেৰনাট, .

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ইতিহাসবিদ
শ্ৰেণী:ভাৰতীয় সাহিত্যিক